Publication: Magyar Közlöny
Issue: MK-2004-196 (Year: 2004, Number: 196)
Era: 2004-2010
Section: Egyéb [ide sorolandó a Munka Törvénykönyvérõl szóló 1992. évi XXII. törvény
Paragraph Index: 26

1. Két munkavállaló feladata volt, hogy a 148-as számú közút és a vasút szintbeli keresztezõdésében a szalagkorlát végénél a növényzetet kézi motoros kaszával vágja le. Az egyik munkavállaló a vasúti pálya menetirány szerinti jobb oldalánál, a másik a menetirány szerinti bal oldalánál végezte a munkát. Idõközben egy gyorsvonat érkezett az átjáróhoz. A mozdonyvezetõ az útátjáró elõtt észlelte a menetirány szerinti jobb oldalán munkavégzõ személyt, ezért az utasításoknak megfelelõen hangjelzést adott. Az átjáró áttekintése során észrevette, hogy a menetirány szerinti bal oldalon az elsodrási határon belül egy személy tartózkodik. Gyors fékezést alkalmazott, és a jármûvét megállította. A megállás után tapasztalták, hogy a vasúti szerelvény menetiránya szerinti bal oldalon munkát végzõ személy a földön fekszik. Értesítették a mentõket, akik rövid idõn belül a helyszínre érkeztek. A mentõorvos a munkavállaló halálát állapította meg. A munkabaleset kivizsgálása során megállapították, hogy a munkáltató elmulasztotta a vasúti pálya közelében végzett munkát a vasút üzemeltetõje – MÁV Rt. – illetékes szervének bejelenteni, a munkavállalókat a vasút közelében végzendõ munkák veszélyforrásaira kioktatni. A vizsgálat egyéb, a baleset bekövetkezésével összefüggésben lévõ tényeket is feltárt. A fenti tényállás alapján az 56–83. *-gal jelzett kódnégyzetekhez tartozó sorok a következõképpen tölthetõk ki: – munkahelyi környezet: vágányterület közelsége, – munkafolyamat: növényzetnyírás, – konkrét fizikai tevékenység: fûnyírás, – munkaeszköz: személyszállító vonat (jelen esetben nem a motoros fûkaszát – amellyel a munkavállaló dolgozott – kell figyelembe venni), – a balesetet kiváltó esemény: elsodródás (elütés), – a sérüléssel összefüggésben lévõ anyag: fém (a mozdony burkoló lemeze), – a sérülés, károsodás külsõ oka: ütközés mozgó tárggyal (mozdonnyal), – személyi tényezõ: kioktatás hiánya.

Source: https://magyarkozlony.hu/hivatalos-lapok/a09b520b152ff40014442cc8c0605c0866b18323/dokumentumok/d4e8ffba3cf196ee305b34ce8acde34e0c593c3b/letoltes